Panika počas požiaru

Stanislav Hoferek

Autor

Vydavateľ

Licencia

Vydanie

GKBN

Stanislav Hoferek

Greenie knižnica

CC-BY-NC-ND

Prvé (2014)

100001

Predslov

Pôvodne pokračovanie, prípadne prídavok príbehu „Príbeh písaný písmenom P pre prípadných priaznivcov paradajkového pretlaku“. Panika počas požiaru predstavuje Paľa, Petru, Prokopa, Patríciu, Pankráca – pri panických prípravách pre príchod Pavlíny. Počas pripravovania pochutín prichádza požiar, požierajúci plameňmi parkety, plagát Putina... počiatočné pokojné polihovanie prerušuje pricválanie Pavlíny. Poník? Prežil... pravdepodobne.

Príbeh

Paľa prebudilo. Penzión pripravil pípanie po piatej. Pred priamym prenosom Premierleague.

„Paľo! Prídeš?“

„Pravdepodobne.“ Povedal Paľo Petre.

„Pravdepodobne? Príď! Poriadne pridaj!“

„Prečo práve piatok?“

„Piatok predsa pripravila Pavlína. Pobalené, pricestuje priamo počas popoludnej prestávky.“

„Prestávky... pche... Pavlínine prestávky pošahané...“

„Paľo! Prepánajána poriadne pridaj! Prines paradajkový pretlak!“

Pokojné prázdninové polihovanie prerušuje Petra. Pojašená, pracovne pošťukaná, pomalá. Preto pre prípady potreby potrebuje Paľa. Pracovitého? Prinajhoršom príležitostne. Práve počas prípravy piatka poranil predné paprče pripináčikmi. Pokojne polihuje, pokým Petra prináša poriadnu paniku. Panika, panika! Práca počkanie pozná... poriadna porucha pochopenia.

Pripravovanie pokrmov poznamená prinajmenšom predpoludnie. Padarajky, papriky, parmezán, pažítky pre praženicu, petržlen, pirohy, pivo, poriadne prekysnuté pochutiny... panvice plné pečených pšeničných placiek, pekne prepečených... punč, pudingy, presnedávky, prípadne prasknutým príborom pokazené palacinky plnené pomarančovými polmesiačikmi. Príjemné pohostenie prezentuje pečivo (presolené praclíky, pletienky). Pripravené, ponosené, príliš potesno pri pokrmoch pochybného pôvodu.

Pavlína pricválala. Poník, práve privezený, poskytol pohodlie pre pomalé presúvanie. Poriadne pomalé. Paľo, po pravde prekvapený práve pre použitie poníka, premáha potrebu poriadne prenášať plné plachty pochutín. Po piatku pred päťročnicou... pašoval pervitín pri papyruse pod pokrievkou. Pravdepodobne pochrómovanou.

Petru pršteky pobolievajú. Paradajky, papriky... pokrájať, posmažiť, poukladať... popritom poupratovať, pripevniť padajúce police, perom písať prebytočné papiere (predovšetkým podpísať prehlásenie, právny poriadok, podobné podivnosti), plesnivé párky pakovať pred Pavlínou... pravoslávnou poriadkumilovnou paničkou, prežívajúcou pre potešenie (pravdepodobne) promiskuitnej pehavej Patrície. Petra pestuje poriadny prstoklad. Píše poéziu, pravopisne prispieva pre prozaické puberťácke plátky, prakticky plnohodnotne prekladá poľštinu. Pečenie prichádza po poézií postupne, pretože potreba piecť prevýšila poetické pôžitky.

Po pozemku pod pagaštanom, pri púpavách, poťahuje Prokop Patríciu po pačesoch. Poprsie? Počká... prípadne... prepletajúce paprče priťahujú problémy. Patrícia pokrikuje.

„Pomóc! Pomóc! Policajti pomáhajte!“

Pomoc pre poškvrnenú Patríciu príde po polhodine. Päsť pretne Prokopove prízemné protivnosti. Paľo preplieskal Prokopa. Päsťami, palicou...

Popritom Petra púšťa plyn. Pridáva plamene. Prekračuje prah. Požiar! Panika! Paradajky pečené, pohoda... parmezán, pohoda... polka paneláku? Panebože, pomáhaj! Petra, Paľo, Pavlína, Prokop, pehavá Paťka... pobehujú, pokúšajú pohubiť plamene plátenými prikrývkami. Poriadne praštené počínanie. Požiar pohlcuje práchnivé police, pracovňu pri práčovni privítalo pretekanie petroleja. Pánty povoľujú, palety praskajú, paplóny premenil požiar po polminúte. Poschodia pochovávajú posledné parkety. Pražený pangasius popritom príjemne povoniava. Paradox. Parfémy povoniavať prestali.

Požiarnik Pankrác privolal požiarnu pohotovosť. Pub pred poliklinikou prešiel previerkou. Pár poriadnych paží pobral pripravené protipožiarne prístroje. Požiarnik proti požiaru použije pozbierané preventívne prostriedky. Prezident, premiér, poslanci parlamentu – poskladali prídavné požiarne prostriedky, pre prípad pozitívneho pobláznenia priaznivcov. Príležitosť pomôcť. Pred parlamentkami (predvídateľne) privítaná.

„Paľo?“

„Prosím, princezná? Pripomínaš paralizovanú púpavu.“

„Plagáty... prezervatívy... platne... pneumatiky... piko... Paralen... Putinova podobizeň... Patini pokémoni... papierové plachetnice... policajné putá... papiere pre pracovný pohovor portugalskej ponorky... preč...“

„Pointa? Paniku pošli preč. Prines pivo, Pribináčikov, poď pod požičanú plachtu. Pokojne prestaviame príbytok.“

„Prečo pokojne? Paľo, prečo piješ?“

„Preto! Potichu pozeraj, pekné predstavenie...“